શનિવારે કોંગ્રેસ દ્વારા હાર્દિક પટેલ અને જીજ્ઞેશ મેવાણીને પણ પક્ષમાં જોડાવાનું આમંત્રણ આપવામાં આવ્યું હતું. જો કે, હાર્દિક પટેલે આ આમંત્રણનો અસ્વીકાર કર્યો હતો. અલ્પેશ ઠાકોરે કોંગ્રેસમાં જોડાવાની જાહેરાત કર્યા બાદ પાસના બે મોટા નેતાઓ રેશ્મા પટેલ અને વરુણ પટેલે ભાજપ સાથે હાથ મિલાવ્યા હતા તથા ત્યાર બાદ યોજાયેલ પત્રકાર પરિષદમાં હાર્દિક પર આકરા પ્રહારો પણ કર્યા હતા. ત્યાર બાદ રવિવારે હાર્દિકે વડોદરામાં ખેડૂત પંચાયતનું આયોજન કર્યું હતું, જ્યાં તેણે કોંગ્રેસ અને ભાજપ બંને પક્ષો પર આકરા પ્રહારો કર્યા હતા. હવે સોમવારે યોજાનાર અલ્પેશ ઠાકોરની રેલીમાં હાર્દિક હાજરી આપે છે કે કેમ તથા રાહુલ ગાંધી સાથે મુલાકાત કરે છે કેમ એ જોવું રહ્યું.